Vilnius, 2020 m. lapkričio 20 d.

**„Lidl“ atidaro pirmąją parduotuvę Vilkaviškyje**

# Prekybos tinklas „Lidl“ tęsia plėtrą ir žengia į dar vieną Lietuvos miestą. Lapkričio 26 dieną pirmoji „Lidl“ parduotuvė bus atidaryta ir Vilkaviškyje, Vytauto g. 77. Tai bus antroji parduotuvė, kurią prekybos tinklas atidarys karantino laikotarpiu, todėl atidarymo dieną pagrindinis dėmesys bus skiriamas saugiam apsipirkimui ir pirkėjų aptarnavimui.

# Atižvelgiant į situaciją šalyje, atidarymo dieną Vilkaviškyje „Lidl“ imsis papildomų saugumo priemonių. Nors atidarymo dieną prekybos tinklas pradės šventiškai, tačiau atsisakys tradicinės atidarymo ceremonijos. Parduotuvėje bus papildomai reguliuojami pirkėjų srautai, jog vienu metu neapsipirkinėtų daugiau kaip 150 žmonių. Taip pat bus papildomai dezinfekuojamos vežimėlių rankenos bei parduotuvės paviršiai, pirkėjai informuojami apie saugumo reikalavimų laikymąsi. Atidarymo dieną apsauginės veido kaukės pirkėjams bus dalinamos nemokamai.

# Prisidėjo prie miesto infrastruktūros gerinimo

# Vilkaviškyje duris atversianti pirmoji „Lidl“ parduotuvė įsikurs centrinėje miesto dalyje, užtikrinant greitą ir patogų susisiekimą. Kiekvieną dieną parduotuvė dirbs įprastu darbo laiku nuo 8 iki 22 valandos.

# Atidarant „Lidl“ parduotuvę Vilkaviškyje, buvo prisidėta ir prie miesto infrastruktūros gerinimo. Buvo įrengti nauji arba rekonstruoti esami pėsčiųjų takai, įrengtos trys pėsčiųjų perėjos su apšvietimu. Vytauto g. ir Vyskupo A. Karoso g. sankryžoje taip pat įrengti nauji eismo organizavimo sprendiniai – kelio ženklinimas bei pėsčiųjų perėja.

**Naujos darbo vietos mieste**

Vilkaviškyje atidaryta naujoji „Lidl“ parduotuvė sukurs per trisdešimt naujų darbo vietų. Vienus aukščiausių vidutinių atlyginimų mažmeninės prekybos rinkoje mokančio „Lidl“ vidutinis visų darbuotojų atlyginimas, Rekvizitai.lt duomenimis, šių metų rugsėjį siekė 1568,07 eurų neatskaičius mokesčių.

„Lidl Lietuva“ už suteikiamas itin geras darbo sąlygas dvejus metus iš eilės buvo įvertinta prestižiniais „Top Employer Lietuva“ bei „Top Employer Europe“ sertifikatais. Šią vasarą, visuomenės nuomone, „Lidl Lietuva“ buvo išrinkta ir geriausią reputaciją turinčia įmone Lietuvoje. Tokius rezultatus parodė penktus metus iš eilės matuojamas Lietuvos įmonių reputacijos indeksas.

Šiuo metu Lietuvoje iš viso veikia 51 prekybos tinklo parduotuvė 21-ame šalies mieste – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje bei Radviliškyje.

**Daugiau informacijos:**

Lina Skersytė

„Lidl Lietuva“ atstovė ryšiams su visuomene

Tel. +370 5 267 3228, +370 680 53556

lina.skersyte@lidl.lt